# Jurnalul Oficial C 62A/20 f

| | ISSN 1977-1029 |
| --- | --- |
| Jurnalul Oficial
  al Uniunii Europene | C 62A |
| | |
| Ediţia în limba română | Comunicări şi informări | Anul 6620 februarie 2023 |

ISSN 1977-1029

Jurnalul Oficial

al Uniunii Europene

C 62A

Ediţia în limba română

Comunicări şi informări

Anul 6620 februarie 2023

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Banca Centrală Europeană |
| 2023/C 62 A/01 | Anunț de participare pentru selectarea membrilor Comitetului pentru infrastructura pieței care nu fac parte din personalul unei bănci centrale și pentru crearea unei liste de rezervă (Ref. PRO-008792) | 1 |

Cuprins

Pagina

V   Anunţuri

PROCEDURI ADMINISTRATIVE

Banca Centrală Europeană

2023/C 62 A/01

Anunț de participare pentru selectarea membrilor Comitetului pentru infrastructura pieței care nu fac parte din personalul unei bănci centrale și pentru crearea unei liste de rezervă (Ref. PRO-008792)

(Ref. PRO-008792)

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Banca Centrală Europeană

| 20.2.2023 | RO | Jurnalul Oficial al Uniunii Europene | CA 62/1 |
| --- | --- | --- | --- |

20.2.2023

RO

Jurnalul Oficial al Uniunii Europene

CA 62/1

---

Anunț de participare pentru selectarea membrilor Comitetului pentru infrastructura pieței care nu fac parte din personalul unei bănci centrale și pentru crearea unei liste de rezervă

(Ref. PRO-008792)

(2023/C 62 A/01)

Prin intermediul prezentului anunț de participare, Banca Centrală Europeană (BCE) lansează procesul de selecție și numire a doi membri ai Comitetului pentru infrastructura pieței (Market Infrastructure Board – MIB) care nu fac parte din personalul unei bănci centrale și de creare a unei liste de rezervă.

1.   Informații generale

În conformitate cu Tratatul privind funcționarea Uniunii Europene și cu Statutul Sistemului European al Băncilor Centrale și al Băncii Centrale Europene, Eurosistemul oferă infrastructuri ale pieței, platforme, aplicații și servicii conexe în domeniul decontării de fonduri, al decontării valorilor mobiliare și al administrării garanțiilor, care cuprind serviciile TARGET, inclusiv serviciile T2, T2S și TIPS, precum și, în viitor, ECMS.

La 16 martie 2016, Consiliul guvernatorilor Băncii Centrale Europene a aprobat instituirea MIB. MIB este organismul de guvernanță cu atribuții de administrare tehnică și operațională în domeniul platformelor și infrastructurii pieței. La 25 ianuarie 2019, Consiliul guvernatorilor a adoptat Decizia (UE) 2019/166 a Băncii Centrale Europene (BCE/2019/3) (1) (denumită în continuare „decizia”).

MIB este compus, printre alții, din doi membri care nu fac parte din personalul unei bănci centrale (fără drept de vot), unul cu experiență ca înalt funcționar în sectorul plăților și unul cu experiență ca înalt funcționar în sectorul valorilor mobiliare (capitolul 1 secțiunea 2 din anexa II la decizie).

Mandatul MIB, inclusiv obiectivele, responsabilitățile și atribuțiile acestuia și ale membrilor săi, este prevăzut în anexa I la decizie.

BCE organizează prezentul anunț de participare pentru a numi doi membri ai MIB care nu fac parte din personalul unei bănci centrale și pentru crearea unei liste de rezervă care poate fi utilizată pentru înlocuirea membrilor MIB care nu fac parte din personalul unei bănci centrale.

2.   Locul execuției/realizării lucrărilor

Serviciile sunt furnizate la distanță și la sediul BCE din Frankfurt pe Main, Germania, și pot implica deplasări către alte destinații din UE.

3.   Tipul procedurii: anunț de participare

BCE invită depunerea de candidaturi în vederea selectării și numirii a doi candidați drept membri ai MIB care nu fac parte din personalul unei bănci centrale și a constituirii unei liste de rezervă pentru înlocuirea acestora. Selecția se face numai pe baza calității candidaturilor primite.

Procedura va fi reglementată de anexa IV la decizie, care stabilește procedurile pentru selectarea, numirea și înlocuirea membrilor MIB care nu fac parte din personalul unei bănci centrale, precum și de Decizia (UE) 2016/245 a Băncii Centrale Europene (BCE/2016/2) (2).

4.   Documentația completă

Documentația completă (în limba engleză), care stabilește: (a) rolul MIB; (b) rolul și atribuțiile membrilor MIB care nu fac parte din personalul unei bănci centrale; (c) criteriile de selecție; (d) aspecte financiare relevante; și (e) procedura de depunere a candidaturii, inclusiv un termen-limită pentru primirea candidaturilor (35 de zile de la data publicării prezentului anunț în Jurnalul Oficial al Uniunii Europene), poate fi descărcată de pe site-ul web al BCE, la adresa: https://www.ecb.europa.eu/ecb/jobsproc/tenders/html/index.en.html

5.   Informații suplimentare

Candidații pot adresa orice întrebări referitoare la prezenta procedură:

| Domnului Francois-Guillaume Bertrand |
| --- |
| European Central Bank |
| Directorate General Market Infrastructure and Payments |
| Sonnemannstrasse 22 |
| 60314 Frankfurt am Main |
| GERMANIA |
| Tel. + 49 6913448475 |

Domnului Francois-Guillaume Bertrand

European Central Bank

Directorate General Market Infrastructure and Payments

Sonnemannstrasse 22

60314 Frankfurt am Main

GERMANIA

Tel. + 49 6913448475

Întrebările trebuie să fie adresate prin e-mail la adresa mip-procurement@ecb.europa.eu. BCE nu își va asuma nicio responsabilitate pentru întrebările care nu sunt adresate în modalitatea descrisă mai sus.

---

(1)  Decizia (UE) 2019/166 a Băncii Centrale Europene din 25 ianuarie 2019 privind Comitetul pentru infrastructura pieței și de abrogare a Deciziei BCE/2012/6 privind înființarea Comitetului pentru TARGET2-Securities (BCE/2019/3) (JO L 32, 4.2.2019, p. 14).

(2)  Decizia (UE) 2016/245 a Băncii Centrale Europene din 9 februarie 2016 de stabilire a normelor privind achizițiile (BCE/2016/2) (JO L 45, 20.2.2016, p. 15), astfel cum a fost modificată prin Decizia (UE) 2016/956 a Băncii Centrale Europene din 7 iunie 2016 de modificare a Deciziei (UE) 2016/245 (BCE/2016/2) de stabilire a normelor privind achizițiile (BCE/2016/17) (JO L 159, 16.6.2016, p. 21) și Decizia (UE) 2020/380 a Băncii Centrale Europene din 18 februarie 2020 de modificare a Deciziei (UE) 2016/245 de stabilire a normelor privind achizițiile (BCE/2020/10) (JO L 69, 6.3.2020, p. 41).

---